क्रिमिनल जस्टिस (भारतीय टीवी शृंखला)
क्रिमिनल जस्टिस (अंग्रेज़ी: Criminal Justice) भारतीय हिंदी भाषा की अपराध पर आधारित कानूनी थ्रिलर टेलीविज़न शृंखला है। क्रिमिनल जस्टिस 2008 की इसी नाम की ब्रिटिश टेलीविज़न सीरीज़ पर आधारित है। शृंखला के लेखक श्रीधर राघवन तथा निर्देशक तिग्मांशु धूलिया और विशाल फुरिया हैं। इसमें पंकज त्रिपाठी, विक्रांत मैसी, जैकी श्रॉफ, अनुप्रिया गोयनका, मीता वशिष्ठ और मधुरिमा रॉय मुख्य भूमिकाओं में हैं। क्रिमिनल जस्टिस को 5 अप्रैल 2019 को हॉटस्टार पर रिलीज़ किया गया था। इसे समीक्षकों की सकारात्मक समीक्षाएँ मिली, जिसमें पंकज त्रिपाठी, विक्रांत और जैकी श्रॉफ के प्रदर्शन की प्रशंसा की गई। फरवरी 2020 में निर्माताओं ने इसके दूसरे सीज़न की घोषणा की, जिसका शीर्षक था क्रिमिनल जस्टिस- बिहाइंड क्लोज़्ड डोर्स। इसे 24 दिसंबर 2020 को हॉटस्टार पर रिलीज़ किया गया था। इसके तीसरे सीज़न, क्रिमिनल जस्टिस : अधूरा सच का प्रीमियर 26 अगस्त 2022 को हुआ था।